Yiḍ n innayr d turarin n krmɛuc

Ar sffuglan imaziɣn ɣ wass n 13 innayr, s ixf n usggʷas amaziɣ lli igan ass izwarn ɣ wayyur zwarn n usggʷas amaynu ilkmn ɣilad 2971 n usggʷas.

Ixf n usggʷas amaziɣ ittawssan s yiḍ n innayr ɣ dar imaziɣn akkʷ n ugafa n tfriqt, ig usffuglu n iḍ n innayr yat tmyurt tazaykut, myarn imaziɣn ad sis sffuglan zɣ kigan n tasutin lli izrin.

Asffuglu ad iṭṭf kigan n tmatarin ɣ tussna n tmaziɣt, tili dars tazdayt d wakal n tmazɣa. iklli yad lli ittawssann, tamagit tamaziɣt tbdd f kṛaḍ isutar, akal, afgan, awal. ig wakal amaziɣ taɣawsa lli d dar addur dar ufgan amaziɣ, lliɣ iga nttan a issmɣin taɣrma n umaziɣ, tddr sul gis ar ɣilad tmmaɣ f iman nns tcbbr ɣ tudrt.

Ittawssan iḍ n innayr s wass izwarn ɣ usggʷas n tayrza. gnt tugtt n middn f ɣikan lliɣ yad sul ur ssnn middn aẓuṛ nns g umzruy, macc tidtt tamzruyt tɣama sul, ttyuran fllas kigan n tmrzutin, sawln fllas bahra inɣmisn d iwin inagan izaykutn n umzruy.

 Aẓuṛ n iḍ n innayr ɣ umzruy 
Nnan imrzutn mas ilkm usggʷas amaziɣ 2971 n usggʷas, macc iẓḍaṛ a ig uggar n unckk ad, d ira ig azayku s kigan, acku  taɣrma tamaziɣt tlla uggar n umzruy ad.

Sawln imrzutn mas issfal usggʷas amaziɣ zɣ yat tmsart tamzruyt, iklli bdrn idlisn n umzruy. issfal usggʷas amaziɣ zɣ uzmz lliɣ ilkm ugllid amaziɣ ‘cicng’ amzwaru, ig agllid f tɣrma n miẓṛan, ig ugllid ad amaziɣ agllid n iqibṭin, ɣ usggʷas n 952 urta tlli tlalit.

Zɣ tizi ann ssfalnt tffugliwin n iḍ n innayr. lliɣ inra ugllid amaziɣ cicng agllid n miẓṛan tazaykut, g imnɣi illan ngr imaziɣn ilibin d miẓṛan. issfal tizi ann uzmz n tumrt, ddrn t tmizar s snat ɣ ddaw n tflst n yat tnbaḍt, bddn imnɣan s tt inn ikkan llan gratsn.

Imsasa wass n trnnawt ann n ugllid amaziɣ cicng d 12 innayr n usggʷas aṛumi.Adlis n Muḥmmad Cafiq , كتاب ثلاثة وثلاثون قرنا من تاريخ الأمازيغيين

 Ayyurn n usggʷas amaziɣ ɣ mnid yirn n usggʷas aṛumi 
 ⴰⵢⵢⵓⵔ ⴰⵎⴰⵣⵉⵖ Ayyur amaziɣ ⴰⵢⵢⵓⵔ ⴰⵕⵓⵎⵉ Ayyur aṛumiⵢⴰⵏⵢⵓⵔ   yanyur    ⵉⵏⵏⴰⵢⵔ   innayrⵙⵉⵏⵢⵓⵔ    sinyur   ⵉⴱⵕⴰⵢⵔ ibṛayrⴽⵔⴰⵢⵓⵔ krayur    ⵎⴰⵕⵚ maṛṣⴽⵓⵥⵢⵓⵔ kuẓyur    ⵉⴱⵔⵉⵔ ibrirⵙⵉⵎⵢⵓⵔ simyur   ⵎⴰⵢ mayⵙⵉⴷⵢⵓⵔ   sidyur   ⵢⵓⵏⵢⵓ yunyuⵙⴰⵢⵓⵔ / ⵉⵣⵉⵖ sayur / iziɣⵢⵓⵍⵢⵓⵣ yulyuzⵜⴰⵎⵢⵓⵔ tamyur     ⵖⵓⵛⵜ ɣuctⵜⵥⴰⵢⵓⵔ tẓayur      ⵛⵓⵜⴰⵏⴱⵉⵔ   cutanbirⵎⵔⴰⵢⵓⵔ   mrayur  ⴽⵜⵓⴱⵕ ktubṛⵢⵉⵎⵔⴰⵢⵓⵔ   yimrayur     ⵏⵡⴰⵏⴱⵉⵔ nwanbirⵎⵉⴳⴳⵢⵓⵔ   miggyur        ⴷⵓⵊⴰⵎⴱⵉⵔ dujambir 

 Ayyurn n usggʷas amaziɣ ɣ dar itargiyn, mnid n yirn n usggʷas aɛṛab 
 ⴰⵢⵢⵓⵔ ⴰⵎⴰⵣⵉⵖ ⴰⵜⴰⵔⴳⵉ Ayyur amaziɣ atargi ⴰⵢⵢⵓⵔ ⴰⵄⵕⴰⴱ ayyur aɛṛabⵜⴰⵎⵉⵙⵙⵉⴷⵇ / ⵜⵉⵏ ⴷⵓⴼⴰⵏ tamissidq / tin  dufanمحرمⵜⴰⵍⵍⵉⵜ ⵙⵉⵟⵟⴼⵜ  tallit siṭṭft       صفرⵜⴰⵍⵍⵉⵜ ⵉⵔⵖⵉⵜ   tallit irɣitربيع  الأولⴰⵡⵀⵉⵎ ⵡⴰ ⵉⵣⵣⴰⵔⵏ  awhim wa izzarnربيع  الثانيⴰⵡⵀⵉⵎ ⵡⴰ ⵉⵍⴽⴰⵎⵏ  awhim wa ilkamnجمادى  الأولىⵙⴰⵔⴰⵜ saratجمادى  الثانيⵜⵉⵏⴰⵎⵖⴰⵔⵉⵏ   tinamɣarin  رجبⴰⵎⵉⵣⵣⵉⵀⵍ   amizzihlشعبانⵜⵉⵏ ⵓⵥⵓⵎ   tin uẓumرمضانⵜⵉⵙⵙⵉ tissiشوالⵜⴰⵏ ⴳⵔ ⵎⴰⴷⴷⵏ   tan gr maddnذو  القعدةⵜⴰⴼⴰⵙⴽⵉ    tafaskiذو الحجة

 Ayyurn n usggʷas amaziɣ dat tlalit 
Kra n wayyun n usggʷas amaziɣ urta llin iṛumin, d lliɣ urta illi Lislam, sul llan ɣ yils n umaziɣ atargi:
ⵜⴰⵢⵢⵓⵔⵜ ⵜⴰⵣⵡⴰⵔⵜ tayyurt tazwartⵉⵏⵏⴰⵢⵔ  innayrⵜⴰⵢⵢⵓⵔⵜ ⵜⴰⴳⴳⵯⵔⴰⵜ tayyurt taggʷratⵉⴱⵕⴰⵢⵔ  ibṛayrⵢⴰⵔⴷⵓⵜ  yardutⵎⴰⵕⵚ  maṛṣⵙⵉⵏⵡⴰ  sinwaⵉⴱⵔⵉⵔ  ibrirⵜⴰⵙⵔⴰ ⵜⴰⵣⵡⴰⵔⵜ  tasra tazwartⵎⴰⵢ mayⵜⴰⵙⵔⴰ ⵜⴰⴳⴳⵯⵔⴰⵜ tasra taggʷratⵢⵓⵏⵢⵓ  yunyuⴰⵡⴷⴰⵢⵉⵖⵉⵜ  ⵉⵣⵡⴰⵔⵏ awdayiɣit izwarnⵢⵓⵍⵢⵓⵣ  yulyuzⴰⵡⴷⴰⵢⵉⵖⵉⵜ  ⵉⴳⴳⵯⵔⴰⵏ awdayiɣit iggʷranⵖⵓⵛⵜ  ɣuctⴰⵡⵣⵉⵎⵜ ⵉⵣⵡⴰⵔⵏ awzimt izwarnⵛⵓⵜⴰⵎⴱⵔ  cutambrⴰⵡⵣⵉⵎⵜ ⵉⴳⴳⵯⵔⴰⵏ awzimt iggʷranⴽⵜⵓⴱⵕ  ktubṛⴰⵢⵙⵉ aysiⵏⵡⴰⵏⴱⵔ  nwanbrⵏⵉⵎ nimⴷⵓⵊⴰⵎⴱⵔ  dujambr

 taɣarast n usfuglu s wass n yiḍ n innayr ɣ tqbilt n Ilbnsirn, Lmɣrib 
vignette|شهادة السيدة رقية ايت بيهي ذات 85 عاما في عمرها، حول احياء رأس السنة الأمازيغية والالعاب الشعبية المرافقة للحدث بدوار أمديغر قبيلة دمسيرة جماعة تمزكدوين، محاورة حفيدها محمد المسعودي في الموضوع tamyurt n usffuglu n iD n innayr d turart dis imunn.
Ɣ tdggʷat yiḍ n innayr, ar ssnwant tawjiwin tagʷlla n usngar, ccn tt tawja sun dis aɣɣu. gawrn ar smurign izlan, bḍun tarzzifin gr asn ( tazart ikrmn, d awzarn n tknarit iqquṛn, d taqqayin n ttswik d lluz, awd lfakit yaḍn d tamimt ).
vignette|tirmt tamzruyt tamazight n id innayr ( skso / zaykuk )
vignette|skso / zaykok, tirmt n id n innayr tamzruyt tamazight
Ɣ dar tuffut n wass n iḍ innayr, ar ssnwan middn "zaykuk", tili fllas txsayt, gn f iggi nns takka n sskʷaṛ ikkʷmn ɣ tfrdut, ccn middn sun.

Ɣ dar tazzwit ffɣn middn, s usays n udwwaṛ, ad ddun ad urarn turart n krmaɛw ) ( كرمعوش, bḍun middn f snat trubba, tifrxin ifrax d irgazn awd timɣarin, biksn s izakarn, ar tlddi trabbut tayyaḍ, tanna izwarn is tḍṛ tḍfaṛ as trabbut lli inran, tarnnawt n wass ann.

 Iɣvula 

 Izdayn n bṛṛa 

 https://fr.wikipedia.org/wiki/Calendrier_berb%C3%A8re
 https://fr.wikipedia.org/wiki/Yennayer
 http://www.portail-amazigh.com/2014/05/pdf_14.html
 https://www.bbc.com/arabic/middleeast-41429792
 https://ar.wikipedia.org/wiki/%D8%AA%D9%82%D9%88%D9%8A%D9%85_%D8%A3%D9%85%D8%A7%D8%B2%D9%8A%D8%BA%D9%8A

Taggayt:Tadlsa
Taggayt:Amzruy Amaziɣ
 Tisaɣulin